Karakteristikken brukes om et programmeringsspråk som har et høyt abstraksjonsnivå – i motsetning til lavnivåspråk som er nær maskinkode (datamaskinens eget instruksjonssett). Hvor grensen mellom høy- og lavnivåspråk går, synes å være flytende og grensen flytter seg etter hvert som programmeringsspråkene blir mer avanserte. Noe av det som var avansert for en del år siden synes trivielt i dag.